CELEX: 52010PC0145
Language: da
Date: 2010-04-29
Title: Forslag til Europa-Parlamentets og Rådets forordning om ændring af rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten

|

52010PC0145

 Forslag til Europa-Parlamentets og Rådets forordning om ændring af rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten  /* KOM/2010/0145 endelig udg. - COD 2010/0080 */  

	[pic] | EUROPA-KOMMISSIONEN |Bruxelles, den 29.4.2010KOM(2010)145 endelig2010/0080 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havrettenBEGRUNDELSE1. Hensigten med de foreslåede ændringer til Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten[1] er at sikre sammenhæng mellem forordningen og andre aspekter af relevante lovbestemmelser. I nogle tilfælde har erfaringen vist, at det er nødvendigt med en mindre tilpasning af forordningens bestemmelser, så de bedre passer til behovet. Det foreslås også i givet fald at tydeliggøre anvendelsesområdet for de finansierede foranstaltninger og at forbedre ordlyden af nogle artikler.Revisionen medfører ingen fundamentale ændringer i Rådets forordning (EF) nr. 861/2006: målene, typen af de finansierede foranstaltninger, opbygningen og den finansielle ramme påvirkes ikke.2. Ændringer begrundet i udviklingen i lovbestemmelserne:Artikel 2, litra b), artikel 3, litra b), samt artikel 5, 9, 10, 16, 17, 22 og overskriften til afsnit 2. Anvendelsesområdet for de nye rammebestemmelser for dataindsamling[2] er større end de tidligere[3]. Det omfatter ikke kun medlemsstaternes indsamling af data, men også forvaltning og anvendelse heraf. Selv om forordningens nuværende ordlyd er tilstrækkelig bred til at omfatte dataforvaltning og –anvendelse, er de ovennævnte bestemmelser blevet ændret for at indeholde en udtrykkelig henvisning hertil af hensyn til retssikkerheden.Artikel 12, litra c), er blevet omskrevet for at afspejle det forhold, at Rådets afgørelse 2007/409/EF af 11. juni 2007 om ændring af afgørelse 2004/585/EF om oprettelse af regionale rådgivende råd som led i den fælles fiskeripolitik[4] er blevet tildelt status af organer, der arbejder for virkeliggørelsen af et mål af generel europæisk interesse. Der kan ydes finansiel støtte til dækning af deres driftsomkostninger, og restriktionen, der begrænsede støtten til igangsætningsfasen, udgår.Artikel 5 er blevet ændret for at afspejle bestemmelserne i de nye rammebestemmelser for dataindsamling; blandt de data, der skal indsamles, er der også socioøkonomiske variabler i fiskeri-, akvakultur- og forarbejdningssektoren, såsom indtægter, kapitalomkostninger, beskæftigelse osv. Disse oplysninger omfattes af Kommissionens afgørelse 2008/949/EF af 6. november 2008 om et flerårigt fællesskabsprogram i henhold til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik[5], navnlig tillæg VI, X og XII.Artikel 9 er blevet omskrevet og forenklet for at bringe beskrivelsen i overensstemmelse med andre udgiftsområder omfattet af forordningen ved kun at fastlægge hovedkategorierne af foranstaltninger. Det er i Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning[6] vedrørende den fælles fiskeripolitik detaljeret fastlagt, hvilke EF-finansieringsforanstaltninger der kan vedtages.Artikel 16 og 24 er blevet ændret for at tage hensyn til de relevante bestemmelser i de nye rammebestemmelser for dataindsamling, der detaljeret fastlægger programmeringsprocedurerne i artikel 4, 5 og 6 i Rådets forordning (EF) nr. 199/2008 og artikel 1, 2 og 4 i Kommissionens forordning nr. 665/2008 af 14. juli 2008 om gennemførelsesbestemmelser til Rådets forordning (EF) nr. 199/2008[7].Artikel 23 udgår, da den er blevet forældet, eftersom programmeringsprocedurerne nu er fastlagt i de nye rammebestemmelser for dataindsamling.3. Begrænset ændring af anvendelsesområdet for nogle af foranstaltningerne for bedre at imødekomme behovet:Artikel 11 ændres for at tillade Kommissionen at indgå indkøbsaftaler med internationale organer med ansvar for bestandsvurderinger.Artikel 12, litra a), og artikel 18, stk. 2, er blevet udvidet med muligheden for at finansiere udgifterne i forbindelse med forberedelsen af møder i Den Rådgivende Komité for Fiskeri og Akvakultur for andre repræsentative organisationers deltagere. Denne mulighed findes allerede for europæiske erhvervsorganisationer. Artiklen giver nu også mulighed for finansiel støtte til oversættelse, tolkning og leje af lokaler i forbindelse med disse møder.Artikel 20, stk. 1, er blevet ændret for at fremskynde datoen for forelæggelse af ansøgninger om fællesskabsstøtte. Hensigten er at accelerere procedurerne og programgennemførelsen.Artikel 20, stk. 2, er blevet ændret med henblik på en mere detaljeret beskrivelse af de oplysninger, der skal gives, for at standardisere de modtagne oplysninger om projekterne og gøre den finansielle forvaltning sundere. Det præciseres også, hvilke oplysninger der er nødvendige for fælles projekter, som flere medlemsstater gennemfører sammen.Artikel 20, stk. 3, litra b), er ændret, således at der nu kræves oplysninger om de ordninger, der vil muliggøre kontrol af anvendelsen af medfinansierede kontrolressourcer.Artikel 20, stk. 4, er ny; hensigten er at forbedre indgivelsen af oplysninger om projekterne.4. Tydeliggørelse af anvendelsesområdet for de foranstaltninger, der skal træffes:Artikel 3, litra a). Rådets beslutning 2000/439/EF af 29. juni 2000 om Fællesskabets medfinansiering af udgifter, som medlemsstaterne afholder til indsamling af data, og finansiering af undersøgelser og pilotprojekter til støtte for den fælles fiskeripolitik[8] blev ophævet ved forordning (EF) 861/2006 af 1. januar 2007, da mange af bestemmelserne i den pågældende beslutning blev indarbejdet i forordningen. Nogle aspekter blev imidlertid ikke medtaget, bl.a. den lavere medfinansieringssats på 35 % for udvidede programmer (artikel 3, andet led), mere detaljerede regler for forelæggelse af programmer og budgetoverslag, tekniske og finansielle rapporter, de nærmere bestemmelser for Kommissionens betaling (artikel 4 og 6) samt definitionen af støtteberettigede udgifter under de nationale programmer (bilaget til beslutningen). Da der ikke blev vedtaget gennemførelsesbestemmelser for disse aspekter, opstod der et regelhul for de nationale programmer i 2007 og 2008, selv om både medlemsstaterne og Kommissionen fortsatte med at arbejde på basis af de tidligere regler. Denne situation fortsatte indtil vedtagelsen af de nye rammebestemmelser for dataindsamling, og af hensyn til retssikkerheden bør det tydeliggøres, at visse bestemmelser forsatte med at finde anvendelse for de nationale programmer i 2007 og 2008.Artikel 7, litra c), er blevet tydeligere, således at partnerskaber kan finde sted på bilateralt, regionalt eller multilateralt plan.Artikel 8, litra a), nr. i) og iii), er blevet omskrevet for at tydeliggøre de støtteberettigede udgifter. Desuden er de foranstaltninger, der omhandles i Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik[9], udtrykkeligt nævnt, nemlig fartøjssporingssystemer, automatiske identifikationssystemer, udveksling og analyse af data mellem medlemsstater og oprettelse af websteder for fiskerikontrol.I artikel 8, litra a), nr. ii), er udtrykket "offentligt ansatte" blevet udskiftet med "personale" for at tage højde for det forhold, at kursusdeltagere ikke nødvendigvis, selv om de repræsenterer en medlemsstats myndigheder, er offentligt ansatte.I artikel 8, litra a), nr. v), er udtrykket "uansvarligt og ulovligt fiskeri" blevet ændret til "ulovligt, urapporteret og ureguleret fiskeri", der bl.a. anvendes i Rådets forordning (EF) nr. 1005/2008.Artikel 8, litra b), er blevet ændret for bedre at afspejle de opgaver, som udføres af Det Fælles Forskningscenter, der ikke kun analyserer gennemførelsen af kontrollen, men som også giver råd og er involveret i udviklingen af ny teknologi.Artikel 8, litra d), er blevet ændret for at fjerne en overflødig kategori af udgifter for EF-Fiskerikontrolagenturet.Artikel 12, litra b). Listen over rådgivende organer, til hvis møder ACFA's plenarforsamling udpeger en repræsentant, bør ajourføres.Artikel 13, litra e), er blevet ændret for at afspejle rækkevidden af det samarbejde, som Kommissionen skal etablere med internationale organisationer.5. Der er desuden foretaget nogle ændringer for at gøre forordningens ordlyd tydeligere; det drejer sig om betragtning 12 samt artikel 2, litra b), 3, litra b), 5, 10, 13, litra e), artikel 18, stk. 3, artikel 20, stk. 1, og artikel 24.6. Ændringerne i dette forslag får ikke finansielle følger for EU-budgettet. De vil blot forbedre gennemførelsen af de budgetbeløb, der er anført i finansieringsoversigten til Rådets forordning (EF) nr. 861/2006.2010/0080 (COD)Forslag tilEUROPA-PARLAMENTETS OG RÅDETS FORORDNINGom ændring af Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havrettenEUROPA-PARLAMENTET OG RÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde, særlig artikel 43,under henvisning til forslag fra Kommissionen,under henvisning til udtalelse fra Det Økonomiske og Sociale Udvalg,efter fremsendelse af forslaget til de nationale parlamenter,efter den almindelige lovgivningsprocedure ogud fra følgende betragtninger:1.  Rådets forordning (EF) nr. 861/2006 af 22. maj 2006 om EF-finansieringsforanstaltninger til gennemførelse af den fælles fiskeripolitik og havretten[10] indeholder bestemmelser om finansiering på følgende områder: internationale forbindelser, god forvaltning, dataindsamling og videnskabelig rådgivning samt håndhævelse af den fælles fiskeripolitik.2.  Inden for hvert indsatsområde suppleres Rådets forordning (EF) nr. 861/2006 af andre forordninger eller afgørelser. Adskillige elementer af beslægtede lovbestemmelser har ændret sig siden vedtagelsen af forordning nr. 861/2006, der burde ændres for at sikre overensstemmelse mellem alle elementer af lovgivningsrammen.3.  Erfaringen har vist, at det var nødvendigt med en lettere ændring af forordningen, således at bestemmelserne bedre passer til behovene.4.  Det foreslås også i givet fald at tydeliggøre anvendelsesområdet for de finansierede foranstaltninger og at forbedre ordlyden af nogle artikler.5.  Partnerskabsaftaler på det internationale område kan indgås på bilateralt, regionalt eller multilateralt plan.6.  De regionale rådgivende råd har fået status af organer, der arbejder for virkeliggørelsen af et mål af generel europæisk interesse, i medfør af Rådets afgørelse 409/2007/EF af 11. juni 2007 om ændring af afgørelse 2004/585/EF om oprettelse af regionale rådgivende råd som led i den fælles fiskeripolitik[11], og dette burde afspejles i forordningen.7.  Der bør til forberedelse af møderne i Den Rådgivende Komité for Fiskeri og Akvakultur (ACFA) være en mulighed for finansiel støtte til repræsentanter ud over repræsentanterne for de europæiske erhvervsorganisationer, og det bør være muligt at finansiere udgifterne til oversættelse, tolkning og leje af lokaler. Listen over rådgivende organer, til hvis møder ACFA's plenarforsamling udpeger en repræsentant, bør ajourføres.8.  Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik[12] har udvidet anvendelsesområdet for dataindsamling til at omfatte indsamling, forvaltning og anvendelse af data, og dette bør udtrykkeligt anerkendes i forordningen.9.  Kommissionens afgørelse 949/2008 af 6. november 2008 om et flerårigt fællesskabsprogram i henhold til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik[13] foreskriver, at de data, der indsamles, omfatter socioøkonomiske variabler.10.  Forordning (EF) nr. 199/2008 definerer, hvilke EF-finansieringsforanstaltninger der kan vedtages inden for dataindsamling og videnskabelig rådgivning; definitionerne i forordning (EF) nr. 861/2006 bør bringes i overensstemmelse hermed.11.  Programmeringstiltag inden for dataindsamling og videnskabelig rådgivning er fastlagt i forordning (EF) nr. 199/2008 og Kommissionens gennemførelsesforordning (EF) nr. 665/2008 af 14. juli 2008 med gennemførelsesbestemmelserne til Rådets forordning (EF) nr. 199/2008[14].12.  En række bestemmelser i Rådets beslutning 2000/439/EF af 29. juni 2000 om Fællesskabets medfinansiering af udgifter, som medlemsstaterne afholder til indsamling af data, og finansiering af undersøgelser og pilotprojekter til støtte for den fælles fiskeripolitik[15] blev ikke medtaget i forordning (EF) 861/2006, og blev heller ikke omsat til gennemførelsesbestemmelser. Herved skabtes et retligt tomrum for årene 2007 og 2008, hvor Kommissionen måtte anvende de tidligere gældende regler som fastsat i beslutning 2000/439/EF. Af hensyn til retssikkerheden bør det besluttes, at disse regler retroaktivt fandt anvendelse i den pågældende periode.13.  Det er nødvendigt at tillade Kommissionen at underskrive indkøbsaftaler med internationale organer med ansvar for bestandsvurderinger.14.  Udgifter på kontrolområdet bør angives på en klarere og mere detaljeret måde, og der bør skabes en forbindelse til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik[16] og til Rådets forordning (EF) nr. 1005/2008 af 29. september 2008 om en EF-ordning, der skal forebygge, afværge og standse ulovligt, urapporteret og ureguleret fiskeri[17].15.  Kursusdeltagere på området kontrol og håndhævelse er, selv om de repræsenterer en medlemsstats myndighed, ikke nødvendigvis altid offentligt ansatte. Derfor bør der også kunne vedtages finansieringsforanstaltninger for udgifter til uddannelse af andet personale.16.  Det Fælles Forskningscenter analyserer ikke kun gennemførelsen af kontrolaktiviteter, men er også involveret i rådgivning og i udvikling af ny teknologi.17.  Programmeringsreglerne for kontroludgifter skal tilpasset for at gøre den økonomiske forvaltning sundere, navnlig ved af fremskynde datoen for forelæggelse af ansøgningerne om fællesskabsstøtte, ved yderligere at specificere de oplysninger, der skal meddeles om projekterne og det format, hvori de bør forelægges.18.  Forordning (EF) nr. 861/2006 bør derfor ændres -VEDTAGET DENNE FORORDNING:Artikel 1I forordning (EF) nr. 861/2006 foretages følgende ændringer:1) Artikel 2, litra b), affattes således:"b) bevarelsesforanstaltninger, indsamling og forvaltning af data samt anvendelse af data med henblik på videnskabelig rådgivning til gennemførelsen af FFP"2) Artikel 3, litra b), affattes således:"b) at forbedre indsamlingen, forvaltningen og anvendelsen af de data, der er nødvendige for gennemførelsen af FFP"3) Artikel 5 affattes således:"Artikel 5Specifikke mål for indsamling, forvaltning og anvendelse af data samt videnskabelig rådgivningDe EF-finansieringsforanstaltninger, der er nævnt i artikel 9, 10 og 11, skal bidrage til at forbedre indsamlingen, forvaltningen og anvendelsen af data samt den videnskabelige rådgivning om ressourcetilstanden, fiskeriets omfang og indvirkningen på ressourcerne og det marine økosystem samt på fiskerierhvervets resultater både i og uden for Fællesskabets farvande, ved at der ydes finansiel støtte til medlemsstaterne til etablering af flerårige aggregerede og videnskabeligt baserede dataserier, der omfatter biologiske, tekniske, miljømæssige og socioøkonomiske oplysninger."4) Artikel 7, stk. 1, litra c), affattes således:"c) gennem partnerskab på bilateralt, regionalt eller multilateralt plan at udvikle tredjelandes kapacitet til at forvalte og kontrollere deres fiskeressourcer for at sikre et bæredygtigt fiskeri og fremme den økonomiske udvikling af fiskerierhvervet i de pågældende lande ved at forbedre den videnskabelige og tekniske vurdering af de relevante fiskerier, overvågningen og kontrollen af fiskeriet, sundhedsforholdene og erhvervsklimaet i sektoren"5) Artikel 8 ændres således:a) litra a), nr. i) affattes således:"i) investeringer i forbindelse med offentlige eller private organers kontrol i:- køb og installering af teknologi, herunder hardware og software, fartøjssporingssystemer og it-netværker, der gør det muligt at indsamle, forvalte, validere, analysere, udvikle prøvningsmetoder og udveksle data vedrørende fiskeri- køb og installering af de nødvendige komponenter til at sikre datatransmission fra de aktører, der er involveret i fiskeri og afsætning af fiskevarer til den pågældende medlemsstat og fællesskabsmyndigheder, herunder de nødvendige komponenter til elektroniske registrerings- og indberetningssystemer (ERS), fartøjsovervågningssystemer (VMS) og automatiske identifikationssystemer (AIS)- gennemførelse af programmer med henblik på udveksling og analyse af data mellem medlemsstater- indkøb og modernisering af kontrolressourcerb) litra a), nr. ii) affattes således:"ii) uddannelses- og udvekslingsprogrammer, herunder mellem medlemsstater, for personale med ansvar for overvågnings-, kontrol- og overvågningsopgaver på fiskeriområdet"c) litra a), nr. iii) affattes således:"iii) gennemførelse af pilotprojekter vedrørende fiskerikontrol, herunder udvikling af websteder tilknyttet kontrol"d) litra a), nr. v) affattes således:"v) initiativer som seminarer og medieværktøjer, der skal gøre fiskere og andre aktører, herunder kontrollører, offentlige anklagere og dommere samt den brede offentlighed, mere bevidste om nødvendigheden af at bekæmpe ulovligt, urapporteret og ureguleret fiskeri og om anvendelsen af FFP-reglerne"e) litra b) affattes således:"b) udgifter i forbindelse med administrative aftaler med Det Fælles Forskningscenter eller andre af Fællesskabets rådgivende organer om at vurdere og udvikle ny kontrolteknologi"f) litra d) affattes således:"d) bidrag til EF-Fiskerikontrolagenturet til dækning af personale- og administrationsudgifter samt driftsudgifter til arbejdsprogrammet, herunder kommunikationsomkostninger og udgifter i forbindelse med agenturets årlige arbejdsprogram."6) Artikel 9 affattes således:"Artikel 9Foranstaltninger vedrørende indsamling, forvaltning og anvendelse af grunddataMed hensyn til dataindsamling, –forvaltning og –anvendelse finder EF-finansieringsforanstaltninger anvendelse på følgende udgifter i forbindelse med flerårige nationale programmer:a) udgifter i forbindelse med indsamling af biologiske, tekniske, miljømæssige og socioøkonomiske data vedrørende erhvervsfiskeri og rekreativt fiskeri, herunder prøveudtagning, overvågning og forskningsundersøgelser til havs samt indsamling af socioøkonomiske data i akvakultur- og forarbejdningsindustrien som fastsat i det flerårige fællesskabsprogramb) udgifter i forbindelse med foranstaltninger vedrørende forvaltning, udvikling, forbedring og udnyttelse af data omhandlet i litra a)c) udgifter i forbindelse med foranstaltninger vedrørende anvendelsen af data omhandlet i litra a), såsom skøn over biologiske parametre, fremstilling af dataserier til videnskabelig analyse og rådgivningd) udgifter i forbindelse med deltagelse i de regionale samordningsmøder, i relevante videnskabelige møder i regionale fiskeriforvaltningsorganisationer, hvori Fællesskabet er en kontraherende part eller observatør, og i internationale organer, der yder videnskabelig rådgivning7) Artikel 10 ændres således:a) Overskriften affattes således:"Foranstaltninger vedrørende indsamling, forvaltning og anvendelse af supplerende data"b) Stk. 1, andet punktum, affattes således:"Der kan vedtages EF-finansieringsforanstaltninger for følgende aktiviteter:c) Stk. 1, litra a) affattes således:"a) metoderettede projekter og undersøgelser, som tager sigte på en optimering eller standardisering af metoderne til indsamling og forvaltning af de data, der er nødvendige til videnskabelig rådgivning"8) I artikel 11 affattes litra a) således:"a) udgifter til partnerskabskontrakter med nationale forskningsinstitutioner eller internationale organer, der står for bestandsvurderinger, om videnskabelig rådgivning"9) Artikel 12 ændres således:a) litra a) affattes således:"a) rejse- og opholdsudgifter for medlemmer af repræsentative organisationer i Den Rådgivende Komité for Fiskeri og Akvakultur i forbindelse med de forberedende møder forud for møderne i komitéen samt udgifter til oversættelse, tolkning og leje af lokaler i forbindelse med disse forberedelsesmøder"b) litra b) affattes således:"b) udgifter i forbindelse med, at repræsentanter udpeget af Den Rådgivende Komité for Fiskeri og Akvakultur repræsenterer komitéen på møderne i de regionale rådgivende råd, Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF)"c) litra c) affattes således:"c) regionale rådgivende råds driftsudgifter, jf. afgørelse 2004/585/EF"10) Artikel 13, stk. 1, litra e), affattes således:"e) frivillige finansielle bidrag til internationale organisationers arbejde eller programmer af særlig interesse for Fællesskabet"11) Artikel 16 ændres således:a) Overskriften affattes således:"Medfinansieringssatser i forbindelse med indsamling, forvaltning og anvendelse af grunddata"b) "Artikel 23, stk. 1" ændres til "Artikel 4 i forordning (EC) nr. 199/2008".12) Overskriften til artikel 17 affattes således:"Medfinansieringssatser i forbindelse med indsamling, forvaltning og anvendelse af supplerende data"13) Artikel 18 ændres således:a) stk. 2 affattes således:"2. Hver repræsentativ organisation, der er medlem af Den Rådgivende Komité for Fiskeri og Akvakulturs plenarforsamling, tildeles som led i en finansieringsaftale med Kommissionen trækningsrettigheder alt efter antallet af berettigede i Den Rådgivende Komité for Fiskeri og Akvakulturs plenarforsamling og de disponible finansielle midler."b) stk. 3 affattes således:"3. Disse trækningsrettigheder og gennemsnitsudgifterne til en repræsentativ organisations repræsentants rejse er afgørende for, hvor mange rejser den enkelte organisation kan være finansielt ansvarlig for i forbindelse med forberedelse af møder. Inden for den overordnede trækningsrettighed tilbageholder hver organisation 20 % af de faktiske støtteberettigede udgifter som et engangsbeløb til dækning af de specifikke organisationsudgifter og administrationsomkostninger i forbindelse med tilrettelæggelsen af de forberedende møder."14) Artikel 20 ændres således:a) stk. 1, første afsnit, affattes således:"Medlemsstaternes ansøgninger om EF-finansieringsforanstaltninger indgives til Kommissionen hvert år senest den 31. oktober inden det pågældende gennemførelsesår."b) stk. 2 affattes således:"2. For hvert projekt anføres der i fiskerikontrolprogrammet den foranstaltning i artikel 8, litra a), som det vedrører, målet og en detaljeret beskrivelse med følgende oplysninger: ejer, sted, forventede udgifter, tidsplan for projektets gennemførelse og den offentlige indkøbsprocedure, der følges. Hvis et projekt gennemføres i fællesskab af mere end en medlemsstat, skal fiskerikontrolprogrammet også omfatte en liste over de medlemsstater, der gennemfører projektet, projektets forventede samlede udgifter samt de forventede udgifter pr. medlemsstat."c) stk. 3, litra b) affattes således:"b) hvor mange timer eller dage om året de forventes at blive anvendt til fiskerikontrolformål, og hvilken ordning der indføres i medlemsstaten for at gøre det muligt for Kommissionen eller Revisionsretten at kontrollere deres effektive anvendelse til kontrolformål"d) som stk. 4 indsættes:"4. Medlemsstaterne giver de i stk. 1, 2 og 3 anførte oplysninger ved at sende den elektroniske formular, som Kommissionen har meddelt dem både elektronisk og i papirudgave."15) Overskriften til afsnit 2 affattes således:"Procedurer i forbindelse med indsamling, forvaltning og anvendelse af data"16) Artikel 22 affattes således:"Artikel 22Indledende bestemmelseFællesskabets finansielle bidrag til medlemsstaternes udgifter til indsamling, forvaltning og anvendelse af de grunddata om fiskeri, der er omhandlet i artikel 9, ydes efter procedurerne i dette afsnit."17) Artikel 23 udgår.18) Artikel 24 ændres således:a) overskriften affattes således:"Kommissionens finansieringsafgørelse"b) stk. 1 affattes således:"1. På basis af de flerårige programmer, som medlemsstaterne indsender i henhold til artikel 4, stk. 4, i forordning (EF) nr. 199/2008 og godkendt af Kommissionen i henhold til artikel 6, stk. 3, i samme forordning, træffes der hvert år efter proceduren i artikel 30, stk. 2, afgørelse om Fællesskabets finansielle bidrag til de nationale programmer."c) stk. 2 udgår.19) Følgende indsættes som artikel 32a:"Artikel 32aOvergangsforanstaltningerUanset artikel 32 i nærværende forordning finder artikel 3, andet led, og artikel 4 og 6 i beslutning 2000/439/EF samt bilaget hertil fortsat anvendelse på de nationale programmer for 2007 og 2008 inden for indsamling og forvaltning af data."Artikel 2Denne forordning træder i kraft på dagen efter offentliggørelsen i Den Europæiske Unions Tidende .[Artikel 1, stk. 19, anvendes fra den 1. januar 2007.]Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Europa-Parlamentets vegne På Rådets vegneFormand Formand[pic][pic][pic] [1] EUT L 160 af 14.6.2006, s. 1.[2] De nye rammebestemmelser for dataindsamling består af adskillige retsakter, der blev vedtaget i 2008:- Kommissionens forordning (EF) nr. 1078/2008 af 3. november 2008 om gennemførelsesbestemmelser til Rådets forordning (EF) nr. 861/2006 for så vidt angår de udgifter, som medlemsstaterne har afholdt til indsamling og forvaltning af grunddata om fiskeri, EUT L 295 af 4.11.2008, s. 24- Rådets forordning (EF) nr. 199/2008 af 25. februar 2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik, EUT L 60 af 5.3.2008, s. 1- Kommissionens forordning (EF) nr. 665/2008 af 14. juli 2008 om gennemførelsesbestemmelser til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik, EUT L 186 af 15.7.2008, s. 3- Kommissionens afgørelse 2008/949/EF af 6. november 2008 om et flerårigt fællesskabsprogram i henhold til Rådets forordning (EF) nr. 199/2008 om fastlæggelse af en EF-ramme for indsamling, forvaltning og anvendelse af data i fiskerisektoren samt støtte til videnskabelig rådgivning vedrørende den fælles fiskeripolitik, EUT L 346 af 23.12.2008, s. 37.[3] De tidligere rammebestemmelser for dataindsamling bestod af:- Rådets forordning (EF) nr. 1543/2000 af 29. juni 2000 om fastlæggelse af en EF-ramme for indsamling og forvaltning af fiskeridata, der er nødvendige til gennemførelse af den fælles fiskeripolitik, EFT L 176 af 15.7.2000, s. 1- Kommissionens forordning (EF) nr. 1639/2001 af 25. juli 2001 om udformning af det minimale og det udvidede EF-program for indsamling af data i fiskerisektoren og om gennemførelsesbestemmelser til Rådets forordning (EF) nr. 1543/2000, EFT L 222 af 17.08.2001, s. 53.[4] EUT L 155 af 15.6.2007, s. 68.[5] EUT L 346 af 23.12.2008, s. 37.[6] EUT L 60 af 05.03.2008, s. 1.[7] EUT L 186 af 15.7.2008, s. 3.[8] EFT L 176 af 15.7.2000, s. 42.[9] EUT L 343 af 22.12.2009, s. 1.[10] EUT L 160 af 14.6.2006, s. 1.[11] EUT L 155 af 15.6.2007, s. 68.[12] EUT L 60 af 5.3.2008, s. 1.[13] EUT L 346 af 23.12.2008, s. 37.[14] EUT L 186 af 15.7.2008, s. 3.[15] EUT L 176 af 15.7.2000, s. 42.[16] EUT L 343 af 22.12.2009, s. 1.[17] EUT L 286 af 29.10.2008, s. 1.